
LIETUVĄ IR LIETUVIUS MYLĖJAU 


Lietuvą ir lietuvius mylėjau... Šiais žodžiais Juozas Tumas Vaižgantas, tris su puse 
mėnesio prieš savo mirtį, baigė 1933 I 14 sava ranka perrašytą savo testamentą. Tai nebuvo 
tušti žodžiai. Verta, kad ir trumpai, prisiminti šį didį lietuvių tautos mylėtoją, kai švenčiame 
Vasario 16-tąją, kai šiandien vėl rūpinamės atgimstančios tautos vis pilnesniu atgimimu. Prieš 
gerą šimtą metų jis kovojo už pavergtos tautos prisikėlimą ir, jai paskelbus nepriklausomybę 

918 II 16, visom jėgom darbavosi dėl jos pilnesnio atsiskleidimo visose gyvenimo srityse. 


Leiskime į mus prabilti tiems žmonėms, kurie iš arti stebėjo kunigą Juozą Tumą- 
Vaižgantą. Gerai jį pazinoja poetas M. Vaitkus savo atsiminimuose rašo: Vaižgantas buvo 
viešumos žmogus. Visur jo buvo pilna: bažnyčioj ir universitete, politinėse ir visuomeninėse 
organizacijose, posėdžiuose, susirinkimuose ir mitinguose. Pranas Naujokaitis įpina visuomeninį 
bei kultūrinį veikimą į Tumo-Vaižganto asmenybės esmę: Jis reiškėsi, kaip vienas ryškiausių 
kovotojų dėl Lietuvos laisvės, dėl savo kultūros, dėl savo žmonių geresnio, teisingesnio gyvenimo. Savo 
veiklą jis pradėjo dar sunkiaisiais spaudos draudimo laikais ir gana greitai išaugo į didžiuosius tautos 
vadus — greta J. Basanavičiaus, Maironio, V. Kudirkos. Jo idealas buvo: visų lietuvių gerovė, 
vienybė, solidarumas, kultūra ir socialinis teisingumas. Dėl to jis ėjo visur, kur tik jį kas kvietė... 
Domėjosi visomis kultūrinio gyvenimo sritimis, lankė dailės parodas, teatrą, mėgo muziką, daugiausia 
dėmesio ir jėgų skyrė literatūrai: pats kūrė, rašė kritikos straipsnių, dėstė literatūros kursą, rinko 
litertūros istorijos medžiagą. Žas Tumą-Vaižgantą kaip vieną iš narsiausių to 
laikotarpio kovotojų, prof. V. Mykolaitis-Putinas taria: ...iki pat savo mirties jis stovėjo visos 
tautos akivaizdoje kaip moralinis autoritetas ir nieku nesuteptos garbės bei dorovės žmogus... Gyvas ir 
Audris, Jaunatvės entuziazmu degąs, baltas, žilaplaukis, jis, kur tik pasirodydavo, visų patraukdavo akį 
ir širdį. 


Atgimstanti Lietuva šiandien laukia tokia dvasia spindinčių žmonių. Lietuvos 
ambasadorius Washingtone dr. Alfonsas Eidintas Vasario 16-tosios proga rašo: Lietuva su 
viltimi žiūri į ateitį. Dvidešimties vyrų parašai 1918 m. vasario 16 d. įpareigoja mus ne nusivilti ar 
pyktis dėl nesėkmių, nervintis ir kaltinti vienas kitą, o paprasčiausiai gerai dirbti. Kas ką geriausiai 
sugebame ir mokame Tėvynės ir Tautos labui. Šiandien, rytoj ir visados. 


Savo meilę tautai ir jos žmonėms Vaižgantas taip išsakė: Ir tapau savosios, lietuviškos 
visuomenės tarnas, ne, dar daugiau — jos vergas, dėl jos metų metais nebematęs, kaip skaisti saulutė 
šviečia ir džiugina., Kur tik kas man liepė eiti, ėjau, neatsiklausdamas, kas jį įgaliojo man liepti: bet tik 
visuomenės labui. Ejau dirbau be atodairos, laiku nesunetęs, ar aš tam kvalifikuotas. 

KAIP REIKIA ŠVENTAI ŠVĘST I SEKMADIENI 


Kiekvienam Kristaus sekėjui yra verta pagalvoti kaip jis turėtų švęsti sekmadienį. 
Sekančios mintys neliečia sekmadienio mišių, bet tai kas vyksta po mišių. Ką daro 
krikščionis ar katalikas sekmadienį? 


Spėju, kad daug pakrikštytų žmonių apie sekmadienį nieko išskirtino nežino. Jie 
nežino kalendoriaus istorijos, nežino kodėl ši diena yra skaitoma pirmąja savaitės 
diena. 


Reikia stebėtis, kad nežiūrint ypatingo dėmesio Bažnyčios atsinaujinimo idėjoms ir 
daugelio žmonių tikrai nuoširdžių pastangų gyventi krikščioniškoje dvasioje, mažai 
yra kalbama ar galvojama apie vieną seniausių religijos principų: sekmadienio 
šventimą. O tai ir yra trečiasis iš dešimties įsakymų, skirtas dalinai pagarbinti Dievą 
bet taip pat ir kreipiantis dėmesį į žmogaus poreikius. 


Gamtos ir žmogaus gyvenime yra ritmas. Toj žmogiškoj ekologijoj sekmadienis 

yra nepaprastai reikšmingas. Iš septynių savaitės dienų, vieną dieną žmogus turi ilsėtis. 
Kai jis to nedaro, žmogus sujaukia visą savo žmogišką ir viršžmogišką prigimtį. Tarp 
įvairių religijų ši diena gali keistis--=mohametonams ji yra penktadienį, žydams - šeštadie- 
nį, krikščionims - sekmadienį. Viena yra aišku--viena diena skirta poilsiui ir šventimui 
yra absoliučiai reikalinga. 


Sekmadienis paliečia vieną iš pagrindinių taisyklių, reikalingų išlaikyti savo gyvenime 
pusiausvyrą ir pilną protą. Privalome gyventi harmonijoj su Dievo įstatymais ir su 
savo artimu; gyventi harmonijoj su visa gamta--su žemės augalais, gamta, oru ir visa 
Dievo sukurta gyvybe. Kad galėtume visa tai atlikti--atlikti tai išmintingai ir harmo- 
ningai, privalome kiekvieną savaitę švęsti sekmadienį. Žmogus, kuris švenčia sekma- 
dienį, paprastai yra laimingesnis, taikingesnis, pajėgia geriau su kitais sugyventi. 


